กรุงศรีปล่อยกู้นาโนพันราย
กรุงศรีขยายนำร่องปล่อยสินเชื่อเถ้าแก่ทันใจถึงสิ้นปีนี้ ปรับลดเป้าให้เงินกู้แค่ 1,000 ราย จาก 5,500 ราย วงเงิน 40 ล้าน
29 ก.ค. 2560

กรุงศรีขยายนำร่องปล่อยสินเชื่อเถ้าแก่ทันใจถึงสิ้นปีนี้ ปรับลดเป้าให้เงินกู้แค่ 1,000 ราย จาก 5,500 ราย วงเงิน 40 ล้านน.ส.ณญาณี เผือกขำ กรรมการ ผู้จัดการ บริษัท อยุธยา แคปปิตอล เซอร์วิสเซส เป็นในเครือของธนาคารกรุงศรีอยุธยา เปิดเผยว่า การปล่อยสินเชื่อเถ้าแก่ทันใจ ซึ่งอยู่ภายใต้ใบอนุญาตประกอบธุรกิจ สินเชื่อรายย่อยเพื่อการประกอบอาชีพภายใต้การกำกับ (นาโนไฟแนนซ์) ขณะนี้อยู่ในช่วงการทดลองตลาด โดยในช่วง 9 เดือนที่ผ่านมา สามารถปล่อยสินเชื่อไปแล้ว 740 บัญชี คิดเป็นวงเงินปล่อยกู้ 28 ล้านบาท เฉลี่ยรายละ 3.8 หมื่นบาท อัตราอนุมัติอยู่ที่ 40-50%ทั้งนี้ การปล่อยสินเชื่อนาโนไฟแนนซ์ยังไม่ได้รุกตลาดอย่างจริงจัง เพราะอยู่ระหว่างการเรียนรู้และติดตามผลการปล่อยสินเชื่ออยู่ ควบคู่กับการให้ความรู้ทางการเงินและเน้นให้ลูกค้าสร้างวินัยทางการเงิน"ในช่วง 9 เดือนที่ผ่านมา หากลูกค้าไม่มีการไม่ผิดนัดชำระเลย จะมีสิทธิพิเศษให้เครดิตเงินคืน 10% จากยอดดอกเบี้ยและสามารถขอกู้เพิ่มเพื่อประกอบอาชีพได้เลยโดยไม่ต้องยื่นกู้ใหม่"  น.ส.ณญาณี กล่าวอย่างไรก็ตาม บริษัทตั้งเป้าหมายการทดลองปล่อยสินเชื่อเถ้าแก่ทันใจ จะขยายฐานลูกค้าเป็น 1,000 บัญชี คิดเป็นวงเงินสินเชื่อปล่อยใหม่ประมาณ 40 ล้านบาท ปรับลงจากที่ตั้งใจจะมีฐานลูกค้า 5,500 บัญชีและยอดปล่อยสินเชื่อ 170 ล้านบาท โดยกลุ่มเป้าหมายยังเน้นผู้ประกอบการรายย่อยในกรุงเทพฯ และชลบุรี มีหน้าร้านชัดเจนดำเนินกิจการไม่ต่ำกว่า 1 ปี เช่น ร้านทำผม ร้านอาหารเครื่องดื่ม เสื้อผ้าเครื่องประดับขณะที่หนี้ที่ไม่ก่อให้เกิดรายได้ (เอ็นพีแอล) จากการปล่อยสินเชื่อนาโนไฟแนนซ์ตั้งแต่เดือน ก.ย. 2559 จนถึงปัจจุบัน อยู่ที่ประมาณ 7% ซึ่งอัตราหนี้เสีย ใกล้เคียงกับสินเชื่อส่วนบุคคล แต่มีต้นทุนสูงกว่า สอดคล้องกับอัตราดอกเบี้ย 36% แม้ดอกเบี้ยดูเหมือนสูง แต่ถ้าเทียบ กับดอกเบี้ยเงินกู้นอกระบบนั้นต่ำกว่ามาก เชื่อว่าน่าจะช่วยบรรเทาการกู้เงินนอกระบบได้สำหรับสินเชื่อเถ้าแก่ทันใจ ลูกค้าสมัครได้โดยไม่ต้องยื่นเอกสารรายได้หรือรายการเดินบัญชีย้อนหลัง 6 เดือน และไม่ต้องมีผู้ค้ำประกัน ให้วงเงินสูงสุด 1 แสนบาท คิดอัตราแบบลดต้นลดดอกที่ 36% ต่อปี หรือเฉลี่ยดอกเบี้ยคงที่ จะอยู่ที่ 1.7% ต่อเดือน อัตราการผ่อนขั้นต่ำ 5% ของวงเงิน และหากมีการปิดบัญชีก่อนกำหนดไม่เสียค่าธรรมเนียม ซึ่งลูกค้าสามารถชำระเงินผ่านช่องทางสาขาของธนาคารกรุงศรีอยุธยา และจุดบริการรับชำระเคาน์เตอร์เซอร์วิสได้ทุกแห่ง